अतना नखरा कहां समाई, घर मा रही कि बाहर जाई ।
एक एक बात बताई तुहका,
जिउ से बढ़िकै मोहाई तुहका ।
तबहूं न विस्वास करव तौ,
कइसे यकीन दिलाई तुहका ।
जिनगी अइसन नाहीं बीती, कवन जतन से तुहैं समझाई ।।
चूल्हा चउका बहुत जरूरी,
एहकय कमी न होई पूरी ।
मिलि जुलि काम करै का सोचौ,
बांटौ काम का थोरी- थोरी ।
सोंच विचार जौ नीक रही,घर मा हर कोई मुसकाई ।।
कालेज कय दिन याद करव तू,
जिउ मा वइसय प्यार भरव तू ।
सात फेरा कय किरिया लिहिव है,
सातव जनम कय प्यार करव तू ।
आपस मा प्रेम बना रही तौ, छोड़ि कय आगे कोई न जाई ।
(बहराइच चर्चित कवि हैं ।)
[email protected]
awa_Deva hin_Deva bho_Deva hne_Deva hin_Deva bho_Deva bho_Deva awa_Deva mai_Deva awa_Deva awa_Deva awa_Deva hne_Deva awa_Deva awa_Deva awa_Deva mai_Deva eng_Latn